Pete Souza

Peter Joseph Souza nado en New Bedford, Massachussets, o 31 de decembro de 1954  é un fotoxornalista estadounidense de orixe portuguesa e antigo director da Oficina de Fotografía da Casa Branca durante o mandato dos presidentes estadounidenses Ronald Reagan e Barack Obama.

Foi fotógrafo de The Chicago Tribune, na corresponsalía de Washington, D.C. de 1998 a 2007; Durante ese período, seguiu o ascenso do entón senador Obama á presidencia. 

 Traxectoria 

 Primeiros anos 
Souza naceu en New Bedford e medrou en South Dartmouth,  Massachusetts, fillo dunha enfermeira e un mecánico naval. É de ascendencia portuguesa; ambos avós emigraron dos Azores.

 Formación 
Formouse cum laude nun bachelor de comunicación pola Universidade de Boston en 1976 e cun mestrado en xornalismo pola Universidade Estatal de Kansas.

Iniciou a súa carreira na década de 1970 en Kansas no Chanute Tribune e no Hutchinson News. A comezos dos anos 80, foi fotógrafo do Chicago Sun-Times. 

 Fotografía oficial e xornalística 
Foi fotógrafo oficial da Casa Branca para Ronald Reagan de xuño de 1983 até 1989, e no seu pasamento en 2004. No final do goberno Reagan, Souza continuou traballando en Washington, DC.

Entre 1998 e 2007, foi fotógrafo do oficina do Chicago Tribune en Washington, D.C. Souza tamén traballou como freelancer en revistas como National Geographic e Life. Despois dos ataques do 11 de setembro de 2001, foi un dos primeiros xornalistas en cubrir a guerra en Afganistán e a caída de Cabul.

 Con Barack Obama 
En 2004, Jeff Zeleny, correspondente da CNN, pediu a Souza que documentase o primeiro ano de Barack Obama como senador dos EUA. Souza cubriu a chegada de Obama ao Senado en 2005, viaxando con el a Quenia, África do Sur e Rusia, e seguiu a súa ascensión á presidencia. En xullo de 2008, Souza publicou o libro The Rise of Barack Obama, con fotografías entre 2005 e 2008 que foi un éxito de vendas.

En maio de 2009, Souza comezou a usar o Flickr como canal oficial para divulgar as fotos da Casa Branca, inicialmente con licenza Creative Commons, até que Flickr creou a nova licenza "United States Government Work".As fotos, en https://www.flickr.com/photos/whitehouse/ están (a partir do 4 de xaneiro de 2009) publicadas coa seguinte advertencia, "This official White House photograph is being made available only for publication by news organizations and/or for personal use printing by the subject(s) of the photograph. The photograph may not be manipulated in any way and may not be used in commercial or political materials, advertisements, emails, products, promotions that in any way suggests approval or endorsement of the President, the First Family, or the White House."thumbtime=00:30|miniatura|267x267px| Entrevista na MSNBC, 2017.

Souza foi profesor asistente de fotoxornalismo na Escola de Comunicación Visual da Universidade de Ohio. Após as eleccións de novembro de 2008, foi convidado para ser fotógrafo oficial da Casa Branca por segunda vez polo novo presidente electo. En 14 de xaneiro de 2009, o novo retrato presidencial foi presentado, sendo primeira vez que un retrato presidencial oficial foi tirado cunha cámara dixital. Souza foi o único fotógrafo presente no segundo xuramento de Obama no seu primeiro día de traballo.

En 2010, a National Geographic produciu un programa sobre Souza titulado O Fotógrafo do Presidente.

A fotografía tirada o 1 de maio de 2011, na Sala de Situación (Situation Room) durante o ataque a Osama bin Laden, presentando Obama, o vicepresidente Joe Biden, a secretaria de Estado Hillary Clinton e outras persoas, rapidamente se tornou icónica e unha das imaxes máis vistas no Flickr.  

 Foto de Trump 
Pete Souza publicou unha foto polémica de Donald Trump subindo a un avión, dando a entender que o expresidente non recibira un disparo como se afirmaba. O tuit de Souza provocou a súa suspensión de X (Twitter). A foto, de Associated Press, mostraba a orella de Trump sen feridas aparentes, en contraste coas afirmacións anteriores. As accións de Souza alimentaron o debate en liña, en foros como Reddit, sobre as narrativas políticas e a manipulación dos medios de comunicación de masas.
 Fotografías 

 Libros de fotografía 

 Unguarded Moments: Behind-the-scenes Photographs of President Reagan, Tapestry Pr, 1997. 
 Plebe summer at the U.S. Naval Academy: photographs. P. Souza, 2003. 
 Images of Greatness: An Intimate Look at the Presidency of Ronald Reagan, Triumph Books, 2004. .
 The Rise of Barack Obama, Triumph Books, 2009. .
 The President's Photographer: Fifty Years Inside the Oval Office, with John Bredar. National Geographic, 2010. .
 Obama: An Intimate Portrait, Little, Brown and Company, 2017. .
 Shade: A Tale of Two Presidents, Little, Brown and Company, 2018. .
 Notas 

 Véxase tamén 

 Ligazóns externas 

 "Momentos desprotexidos"  do presidente R. Reagan
 Casa Branca Oficial Flickr Photostream

Categoría:Alumnos da Universidade de Boston
Categoría:Fotógrafos dos Estados Unidos de América
Categoría:Nados en 1954
Categoría:Alumnos da Universidade de Kansas
Categoría:Estadounidenses de ascendencia portuguesa